
Despues di a celebra Dia Internacional di Hende Muhe, cu 
un conferencia na unda tabata tin discursonan interesante, 
expresando e deseo di tin mas hende muhe den liderazgo, 
Prome Minister ta na New York pa atende e di "68th Commision 
on the Status of Women" (CSW68) na Nacionnan Uni, na unda 
lo atende tur e temanan cu tin di haber cu e derecho y posicion 
di hende muhe, y con por fortifica esaki. 


Hunto cu Prome Minister na e conferencia aki, tabata presente 
Prome Minister di Sint Maarten Silveria Jacobs y Vice Prome 
Minister di Corsou, Ruthmilda Larmonie-Cecilia, cu lo ta 
atediendo varios reunion durante dia. Riba e dia aki tambe, 
Prome Minister y e otro ministernan a haya e oportunidad 
di duna un "statement" den nomber di Reino, den e sala di 
Nacionnan Uni. Esaki sigur ta un orguyo grandi mirando cu 
presente tin un gran cantidad di hende. 


Durante e reunion a atende cu e topico di violencia contra 
hende muhe, empoderamento economico di hende muhe, 
enseñansa pa e mucha muhenan, y salud. Prome Minister a 
expresa cu tur e reunionnan aki, ta yuda pa asina por finalisa 
e maneho di Gobierno, pa por sigui yuda tur ser femenino na 
Aruba, pa supera nan mes. 

Pa loke ta Vice Prome Minister Larmonie-Cecilia, tambe 
a indica e importancia di e reunionnan aki, mirando cu na 
Corsou su ministerio tambe a bin ta traha duro riba e pakete 
di violencia contra hende y mucha muhenan, y kico mester 


En conexion cu e di "68th Commision on the Status of Women" (CSW68) 


-xcellencies, Distinguished 
Delegates as Prime Minister / -p 


Pa 

haci pa empodera nan, y pa kibra e barera na unda violencia y 
pobresa ta conecta. 


Prome Minister Jacobs a expresa di ta un honor di por asisti na 
e CSW68 pa reuni riba e topico importantenan aki. Durante su 
declaracion, el a indica cu pa tin genero igual, mester tin hende 
homber den e proceso, y por mira cu tin un par di hende homber 
presente, representando e "small development states". Tambe 
el a indica cu nan Gobierno, ta haciendo tur loke ta posibel pa 
evita cualkier inigualdad contra hende muhe, y pa como lider 
femenino, e tin influencianan positivo riba e hende y mucha 
muhenan. El a indica cu violencia contra hende muhe tambe 
ta bisto na Sint Maarten, y cu nan ta bringando via diferente 
sistema educacional pa evita esaki di sigui pasa. Tambe, el a 
expresa cu e ta compromiso di Gobierno pa pone reglanan cu 
ta sigura oportunidad di practicanan specialmente pa e "single 
mothers" cu ta pasando den e situacionnan aki, y tambe sigura 
cu tur mucha ta haya e educacion necesario pa ta un miho 
version di nan mes. 


“Tanten cu Dios duna mi bida y salud, mi lo sigui uza mi bos pa 
esnan cu mas tin mester. Durante e conferencia na Nacionnan 
Uni, mi tabata tin e honor di duna un discurso riba e posicion 
di hende muhe na Aruba, y e retonan cu nos ta enfrenta. Nos 
mester sigui stimula nos mucha muhenan y hende muhenan pa 
desaroya nan mes, pa por crea un miho balanse den mundo. 
Semper ta un honor pa representa mi pais, sigur na foronan 
internacional manera esaki”, Prome Minister a expresa. MN 

Prome Minister Evelyn Wever-Croes: 


Si di berdad nos como hende muhe kier pa nos prioridad y 


preocupacionnan wordo tuma na cuenta: 


Den un mundu unda desicionnan ta forma e futuro, ta esencial 
pa tur bos wordo scucha. Specialmente, ta importante pa e 
bos di hende muhe wordo scucha. Hende muhe ta trece 
perspectivanan unico, experencianan, y ta comprende e 
necesidad y aspiracionnan di otro miho. 


Prome Minister Evelyn Wever-Croes, den su discurso riba Dia 
Internacional di Hende Muhe diabierna ultimo, a expresa cu 
si di berdad nos como hende muhe kier pa nos prioridad y 
preocupacionnan wordo tuma na cuenta, nos mester ta na 
mesa. Na mesa unda desicionnan ta wordo tuma y derechonan 
ta wordo discuti y defendi. 


Un hende muhe por defende derecho di hende muhe miho 
cu hende homber por, den tur aspecto. Ora ta trata e tema 
di discriminacion contra hende muhe of abuso contra hende 
muhe, un hende muhe por compronde y atende miho cu un 
hende homber. Temanan relaciona cu salud di hende muhe, 
hende muhenan por atende mas miho cu hende hombernan. 
Sin kita afo e capacidad di hende hombernan pa tuma bon 
desicionnan den diferente aspecto, ora ta trata temanan di 


ges” 


hende muhe, si tin un of mas hende muhe na mesa di decision, 
problemanticanan riba cierto tema ta wordo atendi miho y 
mesora pa trece solucionnan. 


Prome Minister a expresa: “P'esey nos mester di mas hende 
muhe na mesa. Na mesa di gobernacion, di Parlamento, 
den politica, den comercio, den sector publico, den sector 
academico, den organisacionnan voluntario. TUR caminda 
nos mester di hende muhe na mesa. Pasobra ta solamente 
na mesa, nos por duna miho atencion na locual realmente ta 
importante pa hende muhe”. 


Pa sigura cu hende muhe tin un asiento na mesa di decision, 
nos como hende muhe mester encurasha otro hende muhe, 
encurasha nos yiu muhenan, nos ruman muhenan, nos 
amiganan, pa ta prepara pa guia cambio positivo na nos 
pais. “Laga nos fortifica cada ser femenino pa tuma luga na 
e prome plano di descionnan, pasobra ora muhe ta lidera, 
comunidadnan prospera y humanidad ta avansa”, Prome 
Minister Evelyn Wever-Croes a expresa. 

Den colaboracion cu Ministerio encarga 
cu Sector Primario, a planta un hardin di 
alimentacion na Mon Plaisir Basisschool 
diasabra cu a pasa 9 di maart 2024. Maestro, |. 
studiante y boluntario nan a uni forsa for di | 
7'or di mainta te cu 1'or di merdia den un 
esfuerso conhunto pa trece Aruba un paso 
mas cerca di siguridad di alimentacion. 


Esaki ta den cuadro di e proyecto di 
agroforesteria na scolnan basico unda e 
meta ta pa inculca importancia di agricultura 
sostenibel den e siguiente generacion. 
Hunto a planta varios tipo di fruta y berdura, 
no solamente como cultivo, pero como 
simbolonan di un acercamento educativo 
nobo pa siguridad di alimentacion, aprecio È 
pa nos medio ambiente y respet pa 
naturalesa. 


Pa medio di tayer, e iniciativa ta guia | 
maestronan con pa mantene y integra e 
hardin di alimentacion den e curiculo di | 
scol, creando espacio pa nos muchanan y | 
maestronan expande nan conocemento. 


Durante e proyecto pa scol basico a 
reconoce cu ta importante pa inverti den 
nos maestronan tambe, ya cu nan ta pone 
e base di aprendisahe pa nos muchanan y sigur di inspiracion. 
Diasabra 16 di maart tin un otro dia di plantamento planea 
na Instituto Pedagogico Arubano (IPA). E dia aki ta coincidi 
cu Aruba Doet, un recordatorio di e forsa di comunidad y e 
importancia di esfuerso colectivo pa e bienestar di nos pais. 


E frutanan di e proyecto ya ta visibel. Dedicacion die comunidad 
escolar ta demonstra e esfuerso incansabel di boluntarionan, 
y e apoyo di partners di e proyecto, esta Santa Rosa y Living 
Soil. 

Minister Ursell Arends, encarga cu sector primario, ta expresa 
su profundo orguyo y gratitud pa cada uno cu a aporta na e 
proyecto den un manera of otro. Ta extende un invitacion na 
tur miembro di nos comunidad pa participa. Asina colaborando 
pa cultiva un futuro unda nos muchanan ta crece conciente di 
e loke nos mes por produci aki na Aruba. “Laga nos uni forsa 
y sifia nos muchanan cu cada simia planta ta un paso pa un 
futuro mas autosuficiente. E hardin di alimentacion na scolnan 
ta mas cu un proyecto; e ta un iniciativa pa prepara e caminda 
pa un futuro unda sostenibilidad, nutricion y educacion ta bay 
man den man.” - Minister Ursell Arends MN 

Diamars, 12 di maart 2024, den presencia di minister di 
Energia, Sr. Glenbert Croes, director di N.V. ELMAR, Sr. 
Anthony Irausquin, y directora di Departamento di Asuntonan 
Economico, Sra. Maria Dijkhoff-Pita, a tuma luga e firmamento 
di un acuerdo historico entre e Minister di Asunto Economico, 
Sr. Geoffrey Wever, y N.V. ELMAR. 


Pa prome biaha N.V. ELMAR lo instala stacionnan di recarga 
vehiculonan electrico, riba propiedad priva pa un departamento 
di gobierno, den e caso aki pa Departamento di Asuntonan 
Economico ("DEACI") cu ta resorta bou di Minister Geoffrey 
Wever. E mandatario a expresa su gratitud na N.V. ELMAR 
pa nan compromiso y participacion valioso cu a resulta den 
accionnan concreto cu ta trece beneficio pa nos comunidad 
y nos medio ambiente. "Instalaccion di stacionnan di recarga 
autonan electrico ta e prome paso", segun minister Wever. 


Parti di e vision di Minister Wever, ta cu lo remplaza tur auto 
di gobierno pa uno electrico den futuro y asina contribui na 
sostenibilidad y eficiencia den e aparato gubernamental. Awo 
a cuminsa cu e proyecto piloto aki conhuntamente cu N.V. 
ELMAR, y proximamente e autonan di trabou di DEACI lo wordo 
reemplasa cu autonan electrico conoci como 'EV's' ('Electric 


Vehicles'). E paso aki lo resulta den un reduccion significativo 
den uso di gasolin cu ta contribui grandemente na polucion 
di nos medio ambiente. E iniciativa aki ta parti di e esfuerso 
continuo di parti di ministerio pa promove sostenibilidad 
activamente y cu ta sirbi como ehempel con pa crea un Aruba 
mas sostenibel. 


N.V. ELMAR tin su servicio di EV ChargeUp; su red di cargador 
pa vehiculonan electrico rond di Aruba. N.V. ELMAR por medio 
di e acuerdo aki, lo facilita e instalacion di stacionnan di recarga 
pa autonan eletrico, cual ta sirbi como un modelo cu lo por ser 
replica pa otronan den sector publico of priva, y asina yuda 
acelera e transicion pa un economia mas sostenibel, segun 
Minister Wever. 


“Mi ta hopi contento cu nos por anuncia e iniciativa aki 
awe, ya cu cada paso padilanti ta crucial den nos afan 
pa construi un futuro sostenibel pa nos yiunan. E ta pone 


e standard y e ehempel pa nos comunidad: cu tur hende 
mester tuma accion pa adapta y inclui sostenibilidad den 
nan bida diario. Mi ta spera cu otro departamentonan di 
gobierno copia e modelo aki," Minister Wever a conclui. 

En conexion cu celebracion di nos Himno y Bandera 


Minister Xiomara Maduro a habri siman den districto di San 
Nicolas y Brasil pa asina duna inicio na su bishitanan escolar 
en conexion cu celebracion di nos dia nacional, dia di nos 
Himno y Bandera. 


Durante e bishita na Scol Basico Xander Bogaerts, Minister 
Maduro a wordo yama bonbini door di henter e scol. Aki 
e muchanan a haya e oportunidad pa saluda e mandatario 
y comparti unrato cune. Despues di esaki, e mandatario a 
bishita klas 5 unda cu ela duna un charla riba e celebracion di 
nos Himno y Bandera. Durante e charla aki, Minister Maduro 
a pone enfasis riba tur locual ta haci nos orguyoso di ta biba 
na Aruba, e importancia di celebra nos Himno y Bandera y 
con nos por sigui biba nos cultura participando na e diferente 
actividadnan cu lo bay tin riba e dia aki. 


Na Sint Michaël School, Minister Maduro a compaña e 
muchanan den cura di scol, un custumber di e muchanan pa 
habri siman hunto caminda nan ta canta, combersa y prepara 
pa e siman nobo nan dilanti. Aki, Minister Maduro a tuma un 
rato pa combersa cu nan riba locual nan ta aprecia di nos isla 
y kico ta hacinan orguyoso di nos Pais. Finalmente, despues 
di esaki e mandatario a sigui pa presencia con e muchanan 
di klas 4, 5y 6 ta prepara pa nan presentacion tocante e 
industrianan di Aruba. 


Minister Maduro ta gradici cabesante, docentenan y tur alumno 
na ambos scol, Scol Basico Xander Bogaerts y Sint Michael 
School, pa e bunita recepcion y ta deseanan di antemano un 
feliz dia di nos Himno y Bandera. 

EXPERENCIA UN DIA DI HIMNO 
Y BANDERA VARIA NA MANA 


Museo Arqueologico Nacional Aruba (MANA) ta ofrece un 
programa varia en conexion cu celebracion di nos dia nacional 
di Himno y Bandera. Un y tur ta Bon Bini di 10'or di mainta pa 
3'or merdia na Schelpstraat 42. Entrada ta bo sonrisa. 


Lo estrena otro mini documentarionan interesante, traha 
pa Rebecca Roos Productions. Nan ta conta e legado di e 
edificionan monumental y historia di famia Ecury. Artista Ruth 
Geerman Mariano lo ofrece un tayer di obra di man di un forma 
diferente na un prijs simbolico. Un biaha mas Club Kibrahacha 
ta trece un bunita exposicion di cuadra traha pa su miembronan. 
Nan grupo di cuarta, canto y di baile lo deleita publico. 


Den hardin por bishita un mini bazaar cultural unda por cumpra 
artesania, prenda, productonan y mas. Alaves lo tin un skina 
relahante pa mucha y por pasa busca stempel di Indjan gratis. 
Bar y cushina lo ta bon surti cu dushi cuminda, tin snacks crioyo 
y tambe vegatariano di entre otro Chuchubi Bakes. 


Experencia adicionnan captivante den espacionan na MANA. 
Tin entre otro exposicion den desaroyo “Manteniendo Herencia 
na Bida”, produccionnan audiovisual “Lama ta Caminda” y 
“Awa ta Bida” di artista Natusha Croes y instalacion “Tene A” di 
artista Sharelly Emanuelson. 


Grandi y chikito, bin goza di un programa cu ta regalo pa tur 
bo sintinan. Haci bo na cas na Museo Arqueologico Nacional 
Aruba riba Dia di Himno y Bandera 2024. Ekipo di MANA y su 
boluntarionan ta ricibi bo cu mil amor. 

E INTRODUCCION DI E WETBOEK VAN 
STRAFVORDERING NOBO A CONTA CU UN PROCESO 
EXTENSO PROME CU ESAKI A WORDO APROBA 

Dialuna mainta, durante un conferencia di prensa di Gobierno 
di Aruba, Minister di Husticia y Asuntonan Social sr. Rocco 
Tjon a elabora riba e Wetboek van Strafvordering despues 
cu Parlamento di Aruba a aproba e invoeringsverordening di 
e Wetboek van Strafvordering nobo siman pasa. Pues, hopi 
satisfecho di por haci e anuncio cu dia 1 di april esaki ta drenta 
na vigor. 


Un paso sumamente importante, pasobra ta bay percura cu 
Ministerio Publico y e organisacionnan cu ta haci investigacion 
tin mas autoridad pa na un manera mucho mas eficiente y 
eficaz por combati criminalidad. Na mes momento, lo bay 
garantisa mas derecho pa detenidonan y victimanan. 


Ta trata di un proceso largo, cu a inicia na 2013, y un di e 
prome decisionnan cu Minister Tjon a tuma como mandatario 
encarga cu e cartera di Husticia y Asuntonan Social, den e 
prome Justitieel Vierlanden Overleg, ta pa Aruba percura 
pa introduci e wetboek aki, mirando cu e ta sumamente 
importante. Bisando esaki, Aruba ta e prome pais den reino cu 
ta bay introduci e cambio aki. 


Sin mas, e proceso a wordo encamina na un manera hopi 
cauteloso, bisando esaki e Mandatario a desbarata e mal 
informacion cu a wordo brinda siman pasa door di miembronan 


di Parlamento y cierto medionan di comunicacion, cu no lo 
tawata tin participacion di tur e stakeholders den e cadena 
hudicial. 


E prome paso den e trayectoria di e Wetboek van Strafvodering 
nobo a ensera pa sera un acuerdo cu sra. Monique Moss, pa 
traha un plan van aanpak. Sra. Monique Moss tawata encarga 
cu e parti di Wetboek van Strafvodering na Hulanda, pues a 
traha e plan van aanpak di con nos na Aruba lo mester introduci 
esaki. 


A base di esaki a instala un stuurgroep cu ta consisti di 
Ministerio Publico, Corte, Ministerio di Husticia y Asuntonan 
Social, Cuerpo Policial y KIA. Ademas di esaki, a base di su 
conseho a introduci dos “werkgroep”, un specificamente pa 
e parti di voorlopige hechtenis, cual a consisti di Ministerio 
Publico, Corte, Cuerpo Policial di Aruba, Ministerio di Husticia 
y Asuntonan Social, Reclassering, Departamento di Asuntonan 
Social, KIA, Landsrecherche, Koningklijke Marechaussee, 
CEA y Orde van Advocaten. 


Banda di esaki, e otro werkgroep a consisti di slachtofferrecht, 
pues derecho di victimanan, cu tawata consisiti di Ministerio 
Publico, Corte, Cuerpo Policial, Ministerio di Husticia y 
Asuntonan Social, Family Justice Center y Orde van Advocaten. 


Manera por tuma nota, ta trata di un trayectoria bastante 
amplio prome cu por a yega na trata e ley aki den Parlamento 
di Aruba, pa asina bin cu cambionan al caso cu beneficionan 
real pa detenidonan y victimanan. 


Un bes mas, e Mandatario a desmenti e mal informacion cu 
a wordo transmiti den medionan di comunicacion tocante 
e trayectoria di e wetboek van strafordening, cu Orde van 
Advocaten supuestamente no tawata al caso, esaki sigur no 
ta e caso. 


Un danki na tur esnan cu a haci e introduccion di e Wetboek 
van Strafvordering nobo posibel, principalmente e stuurgroep 
y e werkgroep di voorlopige hechtenis y slachtofferrecht. MN 

Coordinatieoverleg WvSv (stuurgroep): 


OM 
Gerecht in Eerste Aanleg 


Ministerie (tevens voorzitter) 
KIA (ivm bewaring) 


Er zijn ook 2 aparte werkgroepen ingesteld op advies van mw. Monique Mos: 


1. Werkgroep voorlopige hechtenis: 


OM 

Gerecht in Eerste Aanleg (voorzitter; Ursula) 

KPA 

Ministerie (Herman) 

KIA 

Landsrecherche 

KMar 

Orde van Advocaten (Chairisse Edwards of Carolina Hart) 
Reclassering 

CEA 

Directie Sociale Zaken (afdeling rechtskundige bijstand) 


. Werkgroep slachtofferrechten: 


OM (voorzitter, Dedy) 

Gerecht in Eerste Aanleg 

KPA (Janine Rodriguez en Robert Candelaria) 
Ministerie (Herman) 

Orde van Advocaten 

FJC (Abigael) 


Kort verslag bijeenkomst dd 13 december 2023 tz de werkgroep VH 
Aanwezigen: zie presentielijst 

1. Welkomswoord en vaststelling notulen dd 18 oktober 2023 

De aanwezigen worden welkom geheten. 

Het kort verslag wordt vastgesteld. 


2. Mededelingen \ vragen 
1. Gevolgen nw Sv voor het hof i.v.m. met bemensing: Nadat de 

notitie is besproken met (een delegatie van) het bestuur van het 
Hof heeft een delegatie van het bestuur van het Hof een 
bespreking gehad met de Minister over de extra kosten voor de 
rechtspraak. De minister maakt deze extra kosten bespreekbaar 
tijdens de behandeling van de (suppletoire) begroting. 
Er is in het coördinatie overleg besproken over een mogelijk 
uitstel van artikel 94 nw Sv (Bewaring wordt slechts ten 


Kort verslag bijeenkomst dd 17 januari 2024 tz de werkgroep VH 
Aanwezigen: zie presentielijst 

1. Welkomswoord en vaststelling notulen dd 13 december 2023 
De aanwezigen worden welkom geheten. 

Het kort verslag wordt vastgesteld. 


2. Mededingen \ vragen 

1. Gevolgen van het hof i.v.m. met bemensing 
(werklastverzwaring): De minister heeft Mauritsz doorgegeven 
dat een bedrag van AWG 500.000 is/zal worden goedgekeurd. 
Besteding van het bedrag is besproken. Gedacht wordt aan 1 
fte administratieve kracht, 1 fte juridische ondersteuning en 
(als er geld over is) 12 fte RC. 

2. De (werk)procesbeschrijvingen GEA zijn nagenoeg klaar. 

3. Om de twee weken vindt er een coördinatie overleg plaats. 

4. Begin februari wordt de Overgangsregeling behandeld door de 
Staten. De minister van justitie is voornemens om de Staten 
uitstel van de invoering van artikel 94 te vragen. 


OSO 
PRESIDENT ¿em ppel ISO 


Hof van Justitie 


Met de mooste hoogachting, 


mg MT de Kont 
President 

Minister Rocco Tjon: 


A ELABORA RIBA E CAMBIONAN DIE 
WETBOEK VAN STRAFVORDERING NOBO Y 
KICO ESAKI TA NIFICA 


PB 

Dialuna mainta, durante un conferencia di prensa di Gobierno 
di Aruba, Minister di Husticia y Asuntonan Social sr. Rocco 
Tjon a elabora riba e cambionan, y kico esaki ta nifica pa loke 
ta e Wetboek van Strafvordering nobo. 


Na prome luga e Wetboek van Strafvordering nobo ta bay percura 
pa mas derechonan pa victimanan. A base di e cambionan aki, 
e victimanan por tuma nota di e documentonan cu ta wordo 
trata durante di un caso penal caminda antes esaki no tawata 
posibel, awo e victima tin inzage riba e ‘processtukken’, cual 
ta hopi importante. Banda di esaki, e victima ta bay tin un 
‘spreekrecht’, pues e mes por vocifera durante di un caso kico 
e ta sinti y kico e ta pensa. 


Pa loke ta e ‘schadevergoeding’, actualmente esaki ta limita na 
50 mil florin, y aworaki a base di e Wetboek van Strafvordering 
nobo no ta bay tin un limite mas. Esaki ta nifica cu e victima 
cu a wordo perhudica door di lokual a sosode, tin derecho di 
ricibi e recompensa manera e victima ta haya husto, con tal cu 
esaki por wordo proba. Pues cambionan hopi importante pa e 
victimanan. 


ca | GONFERENC 
DI PRENS 

Pa loke ta trata ambos e detenido y victimanan ta bay introduci 
‘snelrecht zittingen’. A traves di e introduccion di e proceso 
di ‘snelrecht’, cual ta e palabracionnan cu a wordo haci caba 
entre Ministerio Publico y Corte, un persona cu wordo deteni 
por ehempel pa posesion di arma, bringa riba caya, menasa, 
destruccion etc. si ta trata di un caso “simpel”, e ‘voorlopig 
hechtenis' ta bay wordo aproba, pa motibo cu e ta un caso 
“simpel”. Pues, esaki por wordo finalisa dentro di e terminonan 
ey, y e caso lo wordo presenta mesora dilanti di un huez pa un 
decision por wordo tuma. 


Esaki ta beneficia ambos e victima y e detenido pasobra e 
caso ta wordo ‘afgerond’ mas lihe. Tur e interogacion pa loke 
ta trata ‘voorlopig hechtenis' mester wordo graba awo, y esaki 
ta garantisa e integridad di cada investigacion. 


Por ultimo, e instancianan encarga cu investigacionnan manera 
Ministerio Publico y Cuerpo Policial di Aruba ta bay haya hopi 
mas autoridad, pa nan por combati criminalidad na un manera 
mas eficiente y eficaz. 

Bo ta invita na e Aruba Innovation Summit 2024 cu e topico “Evolve". Prepara bo mes, 
bo team of bo negoshi pa e futuro! E aña aki, siña con pa deal cu hende dificil, explora 
integracion di Inteligencia Artificial (Al) y descubri e beneficionan di transformacion 
digital. Un dia informativo lidera pa expertonan internacional y local. No perde bo 
chens pa network cu otro entrepreneurs, empresarionan, profesionalnan den e mundo 
di technologia y hopi mas. Cumpra bo ticket awe mes na 
www.arubainnovationsummit.com 

INTEGRATING Al & EMPOWERING TEAMS IN THE WORKPLACE 


ARUBA INNOVATION SUMMIT 2024 
“Uniting minds and 
shaping the future” 


March 20, 2024 


Renaissance Convention Center 


TICKETS AVAILABLE AT 
arubainnovationsummit.com 

Recientemente, Minister di Ensefiansa y Deporte Endy Croes 
a reuni cu presidente Sra. Angelique Quijada y secretario y/of 
vice-presidente Sr. Anthony Figaroa di Sindicato di Maestro di 
Aruba (SIMAR). E reunion aki tabata basa riba diferente tema 
di ensefiansa, entre otro, e comision cu ta atendiendo cu e 
structura di salario di e docentenan, di cual SIMAR ta forma 
parti. A intercambia diferente idea y a splica unda nan ta y con 
lo sigui atende e tema aki. 


Tambe, Minister Endy Croes a splica SIMAR diferente tema cu 
actualmente ta atendiendo di e Doorlichting van het Arubaanse 
Onderwijsbestel, entre otro recomendacion 1 y recomendacion 
11. A splica den detaye e Begunstig Beleid, caminda un 


studiante na Colegio Arubano tin derecho riba AWG. 555-, sie 
ta bin den remarke. Minister Endy Croes a amplia esaki tambe 
desde e aña aki pa otro scolnan secundario. Un alumno por 
haya te cu AWG. 750-di subsidio, den caso cu e mayornan ta 
genera AWG. 42 mil of menos anualmente. 


Ademas di esaki, a duna un splicacion amplio di e normbedrag 
cu durante 2023-2024 a logra haal in cu 12 aña di retraso, 
unda a aumenta esaki cu AWG. 6.4 miyon structuralmente pa 
tur schoolbestuur. 

E mandatario di Enseñansa y directiva di SIMAR a palabra cu 
lo keda den contacto cu otro pa keda informa di e desaroyonan 
den enseñansa di Aruba. | 

MINISTER ENDY CROES A 
FELICITA NOS DAMANAN 
DI ST MICHAEL 
PAVILJIOEN RIBA DIA DI 
HENDE MUHE 


Diabierna ultimo, en conexion cu Dia Internacional di Hende 
Muhe, Minister di Enseñansa y Deporte Endy Croes acompaña 
pa su kerida esposa Sra. Dilailah Croes a bishita St Michael 
Paviljoen hunto cu Prome Minister Evelyn Wever-Croes y 
Minister Xiomara Maduro. Locatiemanager Sra. Monique 
Larmonie a ricibi e mandatarionan cu un caluroso bonbini na 
yegada. Un atardi ameno, unda a comparti cu nos damanan di 
St Michael Paviljoen. 


Cantante Edjean Semeleer tabata presente den ocasion aki 
pa deleita nos grandinan cu su musica. Ademas di esaki, 
Señora Ivy Goeloe a declama un bunita poema. E damanan di 
St Michael Paviljoen a celebra e dia special aki den un forma 
protocolar. Varios minister y parlamentario a obsekia e damanan 
un sombre estilo protocolario pa luci masha espectacular riba 
e dia special aki. E mandantario di Enseñansa y Deporte ta 
gradici Palais Oriental cu a percura pa e bunita vestuario di 
nos grandinan. 


Minister Endy Croes a duna un palabra deseando nos bunita 
damanan di St Michael Paviljoen feliz Dia Internacional di 
Hende Muhe. Ademas di esaki, Minister Endy Croes ta gradici 
e personal di St Michael Paviljoen cu tabata presente y a yuda 
haci e dia aki inolvidabel pa nos grandinan. “Hende muhe ta un 
regalo valioso di Dios. Sigui briya y celebra bo poder, bo bos, 
bo balentia y bo capacidad pa cambia mundo tur dia”, Minister 
Endy Croes a expresa. MN 

PIPININ BOE BUREN Ee B RAON Eel Y 


Den cuadro di celebracion di nos dia nacional 


En conexion cu Dia di Himno y Bandera, 18 di maart proximo, 
Minister Endy Croes ta bishitando diferente scol na Aruba. 
Diamars mainta, mandatario di Enseñansa y Deporte a bishita 
Maria School na Santa Cruz. Na yegada cabesante suplente 
Sra. Janine Hermans - Boezem, staf, alumno- y maestronan di e 
scol a duna Minister Endy Croes un caluroso bonbini. Despues 
di a saluda e alumnonan, Minister Endy Croes a sigui pa klas 5 
y 6 unda cu el a duna un charla di e historia di e lucha pa nos 
Status Aparte. Inculcando amor patria den nos hobennan y e 
importancia di e celebracion di nos Himno y Bandera. 


Na final di e charla, e mandatario di Enseñansa y Deporte a 
haci e alumnonan diferente pregunta y remarcabel ta cu nan 
conoce nos historia. Cabesante suplente Sra. Hermans - 
Boezem a expresa di ta contento di a ricibi bishita di Minister 
Endy Croes na e scol. E alumnonan a scucha cu hopi atencion 
e mensahe cu Minister Endy Croes a trece en conexion cu 18 
di maart. Sra. Hermans - Boezem a expresa cu como pais nos 
mester ta orguyoso di nos Himno y Bandera. Sra. Hermans — 
Boezem ta gradici e Minister di Enseñansa y Deporte pa su 
bishita y ta spera di wak minister pronto bek na e scol. 


Pa finalisa, Minister Endy Croes ta gradici cabesante suplente 
di scol, staf, maestro- y alumnonan pa e bunita recepcion y 
un mainta ameno. Por ultimo, e mandatario di Enseñansa y 
Deporte ta desea henter Pueblo di Aruba un feliz Dia di Himno 
y Bandera! Ban hunto celebra e dia aki en grande. MN 

Asuntonan el Innovacion, Organisacion Gubernamental, Infrastructura y Planificacion Teritorial 


PROME MINISTER, EVELYN WEVER-CROES 


PROME MINISTER A ATENDE FORUM Y 
REUNION TRILATERAL NA EUROPEAN 
COMMISSION NA BRUSELAS 


Recientemente, e delegacion di Aruba tabata 
na Bruselas pa e Ministerial Conference 
OCTA 2024. Durante su estadia, Prome 
Minister a reuni cu 13 paisnan cu ta forma 
parti di OCTA hunto cu e paisnan miembro di 
Union Europeo, na unda nan a trata diferente 
tema importante. Tambe a tuma luga un | NG id 
reunion trilateral, entre e 6 islanan di OCTA | y He 
Hulandes,, Hulanda y e European he i ` 
Commission. Prome Minister a indica cu e 
reunionnan aki a bay den bon ambiente na 
unda por a nota e interes grandi cu tur esnan 
presente tabata tin pa Aruba. 


PROME MINISTER, MINISTER DI 
ECONOMIA Y MINISTER 
PLENIPOTENCIARIO A REUNI CU 
SECRATARIO DI ESTADO VAN HUFFELEN 


Despues di e conferencia di OCTA na 
Bruselas, Prome Minister a regresa Hulanda 
pa diferente otro reunion, entre otro cu 
Secretario di Estado Alexandra van Huffelen. 
Gobierno ta na mesa di negosacion riba e 
tema di e refinanciamento di debe y lo sigui 
traha pa purba yega na un acuerdo pa baha e 
interes di 6.9% cu Aruba mester bay paga riba 
e debe di Covid. 20 di Maart proximo, 
Secretario di Estado van Huffelen lo ta na 
Aruba, y Gobierno lo continua cu e reunion 
riba e tema di debe di Covid. 


REUNION CU PREMIER MARK RUTTE 
TABATA UNO POSITIVO 


Durante su bishita na Hulanda, Prome a reuni 
cu Premier Mark Rutte riba topiconan relevante 
pa Aruba. Un di e puntonan importante durante 
e reunion tabata e refinanciemanto di e debe di 
Covid y e interes halto cu Hulanda a impone 
riba pais Aruba. Prome Minister a indica cu e 
reunion a bay bon, na unda ela informa Premier 
Rutte di tur e negociacionnan cu ta andando. E 
tabata un reunion sumamente importante 
mirando cu ta Conseho di Minister di Reino 
mester aproba cualkier palabracion cu wordo 
haci. 

Asuntonan General, Innovacion, Organisacion Gubernamental, Infrastructura y Planificacion Teritorial 


E ACUERDO FINANCIERO FIRMA ENTRE ARUBA 
Y UNION EUROPEO PA CU E-GOVERNMENT, TA 

SIGNIFICA UN CAMBIO FUNDAMENTAL PA PAIS 

ARUBA. 


Recientemente, durante e reunionnan na Bruselas, 
Gobierno di Aruba a sera un acuerdo financiero di 
14.2 miyon euro cu Union Europeo pa loke ta e 
proyecto di e-government, na unda lo digitalisa di e 
procesonan y departamentonan di Gobierno. Esaki 
basa riba e vision pa bai dilanti y asina mehora 
servicio pa ciudadanonan, mehorando calidad di bida. 
E vision di E-government ta bai mas lew cu crea apps, 
traha un website of cumpra aparato. E vision aki ta 
trata di un cambio institucional na bienestar di pais 
Aruba. E meta ta pa innova e procesonan di e 
departamentonan di gobierno, haciendo asina e 
proceso pa e cuidadanonan obtene informacion y 
documentonan necesario mas facil. Cu e procesonan 
digtalisa, ciudadanonan por haya nan documentonan 
di e comodidad di nan cas, sin cu mester para den 
rijnan largo pa haya servicio. 


GOBIERNO LO SIGUI CU E INICIATIVANAN PA 
BAHA E TARIFA DI AWA Y CORIENTE PA E 
COMUNIDAD DI ARUBA 


Un otro reunion importante cu Prome Minister a 
atende tabata uno cu Minister Rob Jetten, cu ta 
encarga cu e cartera di clima y energia na Hulanda. 
Durante e reunion a toca varios tema importante 
relaciona cu e topico aki, di cual un sigur tabata e 
conferencia di clima y energia cu Aruba y Hulanda a 
organisa aña pasa na Aruba. Pa cu e aña aki, Prome 
Minister a indica cu nan lo organisa e conferencia aki 
un biaha mas, y unabes cu nan tin e contenido y pais 
anfitrion cla, lo anuncia esaki. Tambe a riba e 
disponibilidad di fondo financiero cu tin na Hulanda, 
cu Aruba lo por uza pa e proceso di transcicion di 
energia. 


E TA IMPORTANTE PA E 
PARLAMENTARIONAN DI TWEEDE KAMER 
TA BON INFORMA DI TUR DESAROYO DI 
PAIS ARUBA 


Prome Minister tabata tin un reunion cu e 
parlamentarionan di Tweede Kamer pa asina 
duna un "update" di tur e desaroyo di pais 
Aruba. Esaki ta importante mirando cu e 
parlamentarionan aki ta parti di e comicion di 
Reino, y cu recientemente a huramenta. 
Durante e reunion, tambe a toca e tema di 
landspakket, reforma, negosiacionnan cu 
Hulanda y tur otro tema importante cu nan como 
parlamentario lo mester sa di Aruba, prome cu 
nan por cuminsa haci nan trabou. 


Gabinete Wever-Croes 


Riba Dia di Himno y Bandera di Aruba, nos ta 
uni den celebracion, honrando e herencia ricu di 
nos isla y e orguyo cu ta core den nos sanger. 
Mientras e melodia di nos Himno y e colornan di 
nos bandera ta baila orguyosamente den e 
biento, nos ta recorda e resiliencia y union cu ta 
defini nos como pueblo. 


Laga nos honra e balornan di libertad, 
diversidad, y solidaridad cu ta haci Aruba briya. 
Nos Himno, un sinfonia di speransa, y nos 
bandera un guia di orguyo, guiando nos 
padilanti cu determinacion sin duda na un futuro 
yena di promesa y prosperidad pa tur. 

